medieval-data/medieval-latin-ner-HOME-Alcar huggingface dataset:
De molendino Revisiaco qualiter inter nos et monachos Sancti Germani divisum est ( a ) . $ In nomine sanctae et individuae Trinitatis . Successorum memoriae presenti scripto commendare studuimus , inter nos scilicet aecclesiam Sancti Germani Autisiodorensis et Beatae Mariae Pontiniacensis , agentibus abbatibus Gervasio atque Hugone , de molendino quod est in alodio Revisiaci , nomine Espaillardo , taliter convenisse . Utrumque siquidem laudavit capitulum ut expensas molendini commumter mitterent et reditus omnes aequali portione inter se dividerent . Aecclesia tamen Pontiniacensis ad quam proprie molendini sedes et aqua pertinebat , omnes ejusdem aquae pisces atque piscationes infra terminos aquae suae sibi specialiter retinuit . Ad eamdem quoque pertinebit aecclesiam molendinarium eligere , mittere atque mutare subque jure suo , quantum dumtaxat ad molendinum pertinet , specialiter habere . Ipse vero molendinarius utrique aecclesie de parte sua fidelitatem faciet atque de communibus molendini reditibus modium annonae pro mercede recipiet cum ceteris exacturis quae ad hujus modi mercennarios universali consuetudine pertinere noscuntur . Si quid autem de capitali Autisiodorensis aecclesie male acceperit , aut per Pontiniacensem abbatem ablata restituet vel , eo expulso , justiciam sibi de eodem exigere poterunt undecumque voluerint . Quod si forte quis alius contra predictas aecclesias , quod ad infracturam pertineat , in molendino vel appenditiis aliquid commiserit , juris solutio communi aecclesiarum utilitati deserviet . Si quod denique edificium aliud verbi gratia ad aptandos pannos , ad terendum corticem et his similia juxta molendinum ex eadem aqua fieri contigerit , de expensis , reditibus , infractione , custodis justicia , lex supradicta per omnia tenebitur , excepto quod merces , quam parcior juste dari poterit , custodi donabitur . Hanc igitur convenientiam firmam esse constat , anno ab Incar- natione Domini MO CO XXXO IIIo , Innocentio secundo papa , Hugone Autisiodorensi pontifice . Testes : Gervasius abbas , Gervasius prior , Robertus camerarius et alius Robertus , monachi Sancti Germani Autisiodorensis ; item Hugo abbas , Stephanus prior , Girardus , Herveius , monachi Sanctae Mariae Pontiniacensis ; item laici : Leodegarius major Roboreti et filius ejus Johannes , Guido frater majoris , Walterius carpentarius , Robertus de Sodoliaco et Engelbertus filius ejus , Bernardus de Divite Burgo , Gualterius de Roboreto et frater ejus Robertus , Gocelinus canonicus , Desiderius presbiter , Petrus presbiter , Robertus telonearius , Garnenus pincerna , Johannes Botentrot , Humbaldus panetarius ; servientes comitis : Calvus famulus , Guilbertus famulus .
De commutatione terrarum inter nos et Chableiensem ecclesiam ( a ) . Commutationem terrarum atque censuum inter nos , ecclesiam scilicet Sanctae Mariae de Pontiniaco et ecclesiam Sancti Martini de Chableia habitam litterarum apicibus dignum duximus annotare , ut futuris temporibus rata et inconvulsa valeat permanere . Igitur imprimis ( b ) concedit ecclesiae Sancti Martini , ex parte Pontiniacensis ecclesiae , Hugo ejusdem loci abbas quicquid Hugo de Merlenniaco et Humbaldus , prepositus Autisiodorensis , de tenemento Hugonis Arvernensis et Willelmi de Monte regio tenebant , quod jam ecclesiae Pontiniacensi concesserant . Concedit etiam tres solidos et dimidium annualis census de terra quam Arnulfus capicerius dederat Sanctae Mariae ; concedit et alios vu denarios in valle Flaiaci , eo tenore ut omnia supradicta ecclesia Sancti Martini deinceps perpetuo jure possideat . In secundo loco concedit , ex parte Chableiensis ecclesiae , Sanctae Mariae de Pontiniaco Bruno prepositus Sancti Martini , quicquid terrarum et census ecclesia Sancti Martini Chableiarum habebat et habere debebat in castellaria Lagniaci , exceptis nbus solidis census quos monachi Pontiniacenses Sancto Martino debent . Concedit eo tenore scilicet ut ad integrum ea deinceps Pontiniacensis ecclesia perpetuo jure possideat . Hujvs rei testes sunt : ex parte Sanctae Mariae monachi : Garinus , Rainaldus , Bartholomeus ; laici : Achardus prepoFitus et Poardus frater ejus , Arembertus faber , Milo major Chichiaci , Stephanus de Sanctis Virtutibus , Johannes et Matheus frater ejus . Ex parte Sancti Martini : Arnulfus capicerius , Galterus cantor , Theudo sacerdos , Johannes sacerdos , filius Bertranni , Theodoricus , Petrus filius Guidonis , canonici Sancti Martini ; laici : Guido major , Arembertus de Autisiodoro , Robertus decimator , Galterus molendinarius , Hugo faber , Milo cordubanarius , Engelbertus sutor . Actum Chableiis publice , in capitulo Sancti Martini , anno ab Incarnatione Domini millesimo centesimo trigesimo tertio , die dominico , secundo nonas februarii , Innocentio secundo papa , Ludovico regnante in Francia .
De confirmatione cellarii Autissiodorensis ( ° ) . In nomine sancte et individue Trinitatis . Guillelmus , comes Nivernensis , notum volo fieri omnibus hominibus presentibus et futuris quod Guillelmus de Chéu concessit fratribus et ecclesiae Pontiniacensi terram quam habebat apud Autisiodorum , et domum et quicquid in eadem terra est , jure perpetuo possidendum ; quae terra a dextera et a sinistra parte juncta est terrae Leterici et pertingit usque ad vineam Bernardi Divionensis et superius usque ad viam quae ducit ab Autisiodoro usque ad villam Monestol , et inferius usque ad fluvium Ichaunam . Hoc ego ipse Guillelmus , comes Nivernensis , laudavi , de cujus feodo illa terra est . Hoc etiam laudaverunt Guiardus de Claire et Lora uxor ejus et soror ipsius Guillelmi de Cheu , Aaliz et Lora , filiae ejusdem Guiardi , Gaufridus Botaudus et Alturresa uxor ejus et filii ejus Girardus et Herbertus et Ridlandis , filia ejus . Hoc etiam concesserunt et laudaverunt Hugo de Villa Moron et Martinus , filius Hawini Sergent , homines ipsius Guilelmi , qui in ipsa terra laboraverant et vineam ibi plantaverant , et filii Hugonis Bonardus et Johannes , et Ermengardis uxor Martini et filius ejus Martinus . Testes sunt : Petrus decanus de Chableia et Guillelmus de Asneriis , Odo de Malliaco , Josbertus canonicus Sancti Mariani , Herbertus de Til , Guiardus Jarruns , Stephanus de Germiniaco , Constantius presbiter , Guillelmus de Pruneto et Odo Rufinus . Actum anno ab Incarnatione Domini M ° C ° LX ° VII ° .
Quod Holdoerius , filius Johannis Capelli , dedil nobis terram quam habebat apud Sanctam Porcariam ( a ) . In nomine sanctae et individuae Trinitatis . Ego Hugo , Autisiodorensis episcopus , notum fieri volo tam futuris quam presentibus quod Holdoerius filius Johannis Capelli , Nazarea uxore sua et Gerardo fratre suo laudantibus , monasterio Pontiniacensi , in manu nostra , quicquid in territorio Sanctae Porchariae , exceptis solum modo hominibus suis , possidebat , concessit . Insuper et ab ipso eidem ecclesiae , eisdemque similiter laudantibus , de hoc quod habebat in nemore de Contest , tercia pars concessa est . Et ut hec rata inconcussaque sine contradictione succedentium tenerentur , sigillo nostro muniri precepit . Qui etiam , pro his omnibus , a monachis predicti monasterii xxtl libras accepit . Testes sunt : Guido de Siliniaco , Galterus de Meseranno ( b ) et Galterius Buxsacré , monachi Pontiniacenses ; Rainaudus archidiaconus Autisiodorensis , Bernardus de Monte regio et Stephanus de Sancto Germano , canonici Autisiodorenses ; Herveus , prepositus meus , et Bonus Filius , meus famulus . Actum apud Autisiodorum , anno ab Incarnatione Domini MO XL ° vo , epacta xxa va , indictione VIlla ( e ) , Eugenio papa , Ludovico rege Francorum et duce Aquitanorum .
Quod Gofridus de Molendino dedit nobis quicquid habebat in territorio Sanctae Porchariae ( a ) . Ego Godafridus ( 4 ) , Dei gratia Lingonensis ecclesiae ( ' ) episcopus , notum fieri omnibus fidelibus Gofridum de Molendino et fratrem ejus Johannem , laudante fratre eorundem Milone , et uxore memorati Gofridi Berta filioque Johanne , fratribus et ecclesiae Pontiniacensi donasse quicquid habebant apud Sanctam Porchariam et in toto territorio ejusdem loci . Quod etiam promiserunt in fide sua quod eandem terram ab habitatione suorum hominum immunem facerent et incultam eorumque domos inde salva pace transferrent . Retinuit tamen Johannes , frater predicti Gofridi , decimas sibi ab his secularibus qui eandem terram laboraverint , quandiu advixerit . Hec donatio confirmata est ab eisdem fratribus , in presentia nostra , testibus presentibus : donno Guidone abbate Cari Loci et Richardo monacho , Gaucelino capellano et Gocelino clerico episcopi , Holrico ( d ) et Marcho fratre ejus , Guillelmo de Asneriis .
Quod Holdigerius de Autisiodoro dedit nobis quicquid habebat apud Sanctam Porchariam ( e ) . In nomine sancte et individue Trinitatis . Notum sit omnibus tam futuris quam presentibus quod ego Holdigerius de Autisiodoro et ego Girardus , frater ejus , dedimus Deo et ecclesiae Sanctae Mariae Pontiniacensi quicquid habebamus in territorio Sanctae Porchariae et in bosco qui dicitur Contest , et hoc eis acquitare et garantire per jus pacti sumus et interposita fide firmavimus . Hoc laudavit Nazarea , uxor ejusdem Holdigerii . Hujus rei testes sunt : Galterius Calvus , Guido de Siliniaco , Galterius Buxsacré , monachi Pontiniacenses ; Bernardus archipresbiter Autisiodorensis , Gaufridus Capel , Stephanus de Sancto Germano , Herbertus Crassus , Guido Bailladart , Roganus frater Humbaudi Torti , Milo Fillons , Calo . Hoc donum ego Holdigerius et ego Girardus , frater ejus , laudavimus in presentia donni Hugonis , Autisiodorensis episcopi , et rogavimus ut litteris et sigillo suo , quatinus in futuro ratum permaneret , confirmaret . Actum apud Autisiodorum , anno ab Incarnatione Domini MO CO XL ° VIo , regnante feliciter Ludovico magno rege Francorum et duce Aquitanorum , regni sui anno quo apud Vizeliacum transfretaturus crucem suscepit .
Quod Warnerius de Sancta Porcharia dedit nobis quicquid habebat a petraria Mairi versus Pontiniacum ( a ) . In nomine sancte et individue Trinitatis . Ego Hugo , Autisiodorensis episcopus , notum fieri volo tam presentibus quam futuris Warnerium de Sancta Porcaria et fratres ejus , Werricum et Hugonem , dedisse Deo et Beate Marie Pontiniacensi terram quam habent a petraria Mairiaci versus Pontiniacum , sicut via subterior portat , et hasta ( 4 ) super petriariam et diurnale vallis ad pomarium et duo diurnalia citra pomarium . Actum Pontiniaci , per manum meam , presentibus istis : donno Hugone , abbate Pontiniacensi , Nargaudo , Mainardo , monachis de Karitate ( C ) ; Constantio de Sancta Porcaria et Hisembardo de Varginiaco , presbiteris ; Herberto et Stephano , servientibus .
De his que dedit nobis Warnerius de Lenniaco ( a ) . In nomine sancte et individue Trinitatis . Opere precium est ac salubre datoribus , quecumque elemosina pauperibus Christi nodaverint seu commutaverint vel vendiderint , ea distinctione declarare , testibus confirmare , posteriorum memorie commendare ne presentium incuria litigare cogantur futuri . Eapropter ego Garnerius de Lenniaco presenti carta diligenter distinguere curavi quicquid de terra mea dono seu commutatione seu venditione monachi Pontiniacenses habent . Dedi ergo Deo et Sanctae Mariae et monachis Pontiniacensibus , laudante uxore mea Ermengarde , quicquid habui terrae arabilis a rivo fontis Letardi usque ad Pontiniacum . Pro campo tamen Altarae Ripae , qui infra hos terminos est , dederunt mihi monachi Pontiniacenses hastam Drogonis et inor libras et aliam quandam terram quam Aldricus et Johannes Muscherun coluerunt ex alia parte fontis Letardi versus Lenniacum ; et pro aliis tribus particulis terrae quae etiam infra eosdem terminos sunt , dederunt mihi c solidos . Recognita et confirmata sunt hec apud Bunionem , grangiam monachorum , coram Hugone , episcopo Autisiodorensi , quondam abbate Pontiniacensi , testibus : Milone decano , Achardo viario , Poardo fratre ipsorum , Guidone , Erchenfrido , Bono Filio , Stephano coquo , Johanne de Aponiaco , servientibus predicti episcopi . Dedi etiam Deo et Sanctae Mariae et predictis monachis quicquid terrae arabilis habui a via Autisiodori usque ad Bunionem , grangiam ipsorum monachorum , laudante uxore mea , ad fontem Letardi , coram his testibus : Poardo , Matheo , Dominico , Umberto Torto , filio Anserici . Dedi preterea eisdem monachis dimidium prati mei de Sartis , a quibus novem libras duos solidos minus accepi . Ejusdem tamen prati particulam quam Iterius , prepositus de Lenniaco , in vadimonio habuit , concessi eis ut redimerent et cum reliquo simul haberent , laudante uxore mea , Ermengarde , coram his testibus : Poardo , Marco filio ejus , Aldrico et Bernuino filio ejus , Guiberto de Villar , Constantio de Lenniaco villa , anno ab Incarnatione Domini M ° CO XXXo VIII0 , Innocentio nO papa , Ludovico rege Francorum et duce Aquitanorum regnante . Hoc actum est apud Chableiam , in presentia Godefridi , Lingonensis episcopi . Cujus rei testes sunt : Petrus , abbas Sancti Johannis ; Guillelmus , monachus et medicus ; Pontius , Lingonensis archidiaconus ; Hugo Trusellus , canonicus .
De casamento Herberti Crassi in nemore Contest ( ° ) . In nomine sancte et individue Trinitatis . Ego Hugo , Autisiodorensis episcopus , notum facio quod Herbertus Crassus de Meriaco et Gertrudis uxor ejus et Galcherius filius eorum concedunt et laudant monachis Sanctae Mariae Pontiniacensis quicquid Henricus de Sancto Florentino et Beatrix , uxor sua habuerunt in bosco de Contest et in territorio Sanctae Porcariae , ex parte Anselli Mamin , et quicquid Gibuinus habuit in bosco Sancti Petri et in territorio de Buethel . Concedunt et laudant eisdem monachis quicquid idem Herbertus Crassus habuit et clamavit in terra quam Himnardus , nepos suus , dedit et vendidit ipsis monachis . Hec autem terra est inter Ermentionem et Crientum , que est communis inter Hinnardum et Siguinum de Sancto Florentino . Hec facta concessa et laudata sunt ante Hugonem , primum abbatem Pontiniacensem , post episcopum Autisiodorensem . Ad hoc fuerunt de monachis Pontiniacenbus : Walterius de Meseran , cellerarius , Warinus Pauper , Walterius Buxsacré . Hujus rei testes sunt : Hato archipresbiter Autisiodorensis , Hugo de Castro Censorio et Wido de Luchi , canonici Autisiodorenses ; Hugo filius Willelmi clerici , Calo de Lindri , Herveius prepositus episcopi Autisiodorensis . Actum est hoc anno ab Incarnatione Domini MO CO XLO IIlo , Eugenio papa , regnante etiam Ludovico rege Francorum et duce Aquitanorum .
Quod Bertrannus de Silliniaco dedit nobis censum de curtili suo ( ° ) . In nomine sanctae et individuae Trinitatis . Notum sit tam presentibus quam futuris quod ego Bertrannus de Silliniaco donc atque concedo Deo et Beatae Mariae Pontiniacensi et monachis ejusdem loci censum de curtili suo quod $ habent apud Sanctam Porcariam , id est duos solidos trecensis monetae ; necnon et prata quae apprataverunt in terra mea et quae a me acciperunt ; censum quoque eorum quae a rusticis adquisierunt , quaecumque scilicet hodie tenere videntur . Laudat hoc uxor mea , Ilduisis , cognomento Damaruns ( b ) , et filius meus Gauterius et filia mea Ilduisis , cognomento Lorria . Hujus rei testes sunt : Rodolphus capellanus , et Ildebertus , Symon presbiter de Ariaco , Awalo de Silliniaco , dominus meus ; Gauterius nepos meus , Hugo de Fluriaco et multi alii . Actum publice apud Silliniacum , presente domno Hugone , Autissiodorensi episcopo , et Hugone , abbate Pontiniacensi , in domo Ildeberti capellani , anno ab Incarnatione Domini MO CO xxO VIo , II kalendas septembri , regnante Ludovico rege , Willelmo consule .
De compositione pro decimis inter nos et Sancti Germani monasterium ( b ) . Ego Radulfus , dignatione divina humilis minister monasterii Sancti MGermani Autisiodori . Fuit aliquandiu querela inter ecclesiam nostram et domum Pontiniaci super quibusdam decimis terrarum et vinearum que ab antiquo jus nostrum contingebant ; cumque predicti loci fratres apostolicorum privilegiorum indulgentia se tuerentur , tandem acquieverunt compositionem nostram sibi magis $ servare benevolentiam quam nos ad lites provocare et contentiones . Actum est igitur apud nos ut , quoniam antecessores nostri in illud bone discipline monasterium benigni semper extiterunt et propicii , nos quoque et fratres nostri ad compositionis gratiam , pietate et partim nostra utilitate inducti , in hanc formam concordie dedimus assensum . Igitur , anno ab Incarnatione Domini M ° CO LXXX0 IXo , ego Radulfus , abbas Sancti Germani Autisiodori , et seniores ecclesie nostre , domnus quoque Mainardus , abbas Pontiniaci , cum sue domus senioribus in hanc compositionis formam amicabiliter consensimus : videlicet ut de terris quas in nostri juris decimatura usque ad id temporis tenuerant , singulis annis , nobis , ad festum Omnium Sanctorum , in grangia sua de Fulcheriis IIIIor sextarios bladii persolverent , duos de frumento et duos de trimesagio ; porro de decimis vinearum que ad nostrum jus et ecclesiam de Punchi spectare videbantur , quinque modios vini legitimi , omni anno , in cellerario suo apud Cableias , tempore vindemiali , nobis redderent ; et sic per hanc compositionem et hujus cense solutionem inter utranque ecclesiam pax firmaretur de omnibus retroacti temporis querelis . Porro domnus Mainardus , predictus abbas Pontiniaci , in capitulo nostro cum suis ingrediens , a conventus nostri unanimitate optinuit ut pactio , que predicta est , et concordia firma in perpetuum haberetur , et nostri sigilli signaculo et auctoritate contra omnes calumnias communiretur .
De vinea quam dedit nobis Josbertus sacerdos ( a ) . In nomine Christi . Ego Josbertus , sacerdos , tam pro remedio anime meae quam predecessorum meorum , dono Deo et ecclesiae Beatae Mariae Pontiniacensi post obitum meum vineam meam quam mihi plantaveram juxta villam quae vulgo dicitur Millers ; et dimidium pratum pecunia mea adeptum , situm retro molendinum quod vocatur Ponschers . Utque hoc donum firmum de reliquo ratumque permaneat , dono quot annis in vinea mea predictae ecclesiae pro investitura modium vini et dimidium mullum feni . Testes : dominus Hugo , Autisiodorensis episcopus , in cujus manu hoc factum est donum ejusque sigillo roboratum ; donnus Stephanus , abbas Regniacensis ; Mainardus et Nargaudus , monachi prefati episcopi ; Constantius coquus et Rossellus .
De clauso vineae apud Sanctum Florentinum ( b ) . Notum sit omnibus hominibus tam futuris quam presentibus quod Theobaldus , Blesensis comes , pro remedio animae suae et antecessorum suorum , donavit monachis de Pontiniaco et laudavit clausum vineae apud Sanctum Florentinum quod mater ejus , comitissa , eis prius dederat , et VIIIO denarios censuales quos ei debebant . Si quis vero vel miles vel alius quilibet daret eis aliquid , seu vineam seu terram seu aliud quidlibet , de casamento suo vel feodo , hoc etiam laudavit eis et concessit . Hujus rei sunt testes : Hugo prepositus , Milo filius Bovonis de Aula , Giraldus telonearius , Bovo filius Rainerii , Theobaldus major , Guibertus presbiter de Sancto Florentino , Letardus capellanus ipsius Theobaldi comitis , qui etiam scripsit .
Quod Seguinus de Silliniaco concessit nobis quicquid habebat in territorio Sanctae Porcariae ( " ) . Ego Alanus , Dei gratia Autissiodorensis episcopus , notum fieri volo presentibus et futuris quod Seguinus de Sellemniaco , filius Guirrici , et Salo , frater ejus , Luca , mater ejus , Sibilla , soror ejus , concesserunt et laudaverunt ecclesie Pontiniacensi et fratribus ibidem Deo servientibus quicquid habent in territorio et finagio de Sancta Porcaria , sive in terra sive in pratis , et quicquid de tenemento patris eorum fuisse cognitum est . Hujus rei testes sunt : magister presbiter , archidiaconus Autissiodorensis , Rainaudus Richardi , magister Abbo , Augalo dominus de Sellemniaco , Willelmus Auroarz , Girardus de Villa Mor . Actum est hoc anno ab Incarnatione Domini M ° CO LX ° VIO .
De constructione abbatiae de Ré ( b ) . Venerando patri et domino G [ uichardo ] , abbati Pontiniacensi , totique capitulo ejusdem loci Eblo de Malleon , salutem . Gratias agimus Deo per omnia necnon et venerabilibus personis capituli Cisterciensis , vobis autem maxime quorum pietate et diligenti perquisitione desiderii nostri impetravimus effectum , ut scilicet abbatiam sanctissimi ordinis vestri in terra nostra construeretis . Concedimus itaque vobis ad hoc perficiendum totum nemus et universam terram insuper et omnia pariter ex integro quecumque dederamus abbati Ysaac et abbati Johanni , ipsis hoc annuentibus , immo votis omnibus implorantibus in insula quae dicitur Ré vel extra insulam quatinus hanc abbatiam , juxta consuetudines ordinis vestri , cum omnibus elemosinis suis libere et absolute possideatis et ordinetis in perpetuum . Hoc autem diligenter et affectuose postulamus ut personas loco simul et ordini congruentes atque fideles incunctanter provideatis . Nos quoque , cum de presentia paternitatis vestrae gaudebimus et petitionibus nos , sicut dignum est , satisfecisse probavimus , si quid augmentandum videbitur ex nostra parte , prout Dominus voluntatem inspiraverit et dederit potestatem , vestro consilio libentissime parebimus . VALETE .
De usuario nemorum regis Francorum in Ota ( " ) . In nomine Domini . Ludovicus , Dei gratia rex Francorum et dux Aquitanorum , notum fieri volumus universis prepositis et servientibus nostris quod nos in foresta nostra Senonensi , quae Ota vocatur , Pontiniacensi obedienciae quae Challetum vocatur , pascua libera in eternum dedimus et concessimus ut animalia sua libere perpetuo pascantur . Quod ut perpetue stabilitatis obtineat munimentum , scripto commendavimus et sigilli nostri auctoritate et nominis nostri caractere subter firmavimus . Actum publice Parisius , anno incarnati Verbi MO CO XXXO Vllllo , regni nostri HI0 , astantibus in palatio nostro quorum nomina subtitulata sunt et signa : S . Radulfi , Viromandorum comitis et dapiferi nostri . ? S . Guillelmi , buticularii nostri . ? S . Mathiae ( " ) , camerarii ? . Datum per manum Algrini , cancellarii .
Quod Johannes domicellus , cognomento Macharius , Gaufridum , filium suum , monachum fieri rogavit ( " ) . In nomine sancte et individue Trinitatis . Ego Hugo , Autisiodorensis episcopus , notum fieri volo tam presentibus quam futuris quod Johannes , domicellus de Lenniaco , Gaufridum filium suum , cum ad annos aptos ordini pervenerit , a monachis Pontiniacensibus monachum fieri rogavit et dedit eisdem monachis res suas , quicquid videlicet habebat de patrimonio suo , tam in nemoribus quam in pratis et aliis terris cultis et incultis . Similiter concessit eis quecumque de casamentis tenebat , si a dominis ejus ea monachi poterunt obtinere , excepto quod Agneti , uxori ipsius , adepta permissione dominorum , dum vixerit , ea possidere licebit . Quod si Agnes a dominis illa non poterit obtinere , monachi exinde querent quomodo a dominis concedantur ; et si poterunt adipisci , jure perpetuo possidebunt . Actum apud grangiam de Bunun , anno ab Incarnatione Domini M ° CO L ° , eadem uxore Johannis laudante , coram his testibus : Stephano Regniacensi abbate , Stephano priore , Rainaldo monacho Pontiniacensi , Humbaldo presbitero de Montiniaco , Iterio preposito Lenniaci , Stephano de Lendri , Thoma Jornel , filio Martini , Aalardo carpentario .
Carta comitis Nivernensis de forella Guibaudi quam commutavit Pontiniacum pro parte quadam nemoris eorum quam dedit fratribus Grandi Montis in nemore Contest ( a ) . Notum sit omnibus tam presentibus quam futuris sancte matris Ecclesiae filiis quod ego Guillelmus , comes Nivernensis , donavi et concessi fratribus Grandi Montis in nemore quod dicitur Contest , partem illam nemoris quod dicitur nemus Sancti Stephani , ad eorumdem habitationem , sicut ambitus eorum claudit per circuitum , jure perpetuo possidendum . Sed quia monachi Pontiniacenses in ilia parte nemoris quam eis ad habitandum donaveram , partem suam habebant , dedi in conchanbium forellam Gibaudi , sicut rivus de Sinecon dividit , usque ad viam Merliniaci et usque ad terram que Communia dicitur ; et erit deinceps strata inter nemus Merliniaci et forellam istam . Huic donationi et concessioni me interfuerunt Odo de Villiaco et Osmundus de Merliniaco qui etiam hoc quod habebant in forella predicta , rogatu meo , monachis Pontiniacensibus laudaverunt et in perpetuum habere concesserunt . Hoc etiam uxores eorum laudaverunt , Helisabed et Ermengardis ; hoc filii Osmundi , Petrus , Acelinus et Odo clericus , et filie , Adelina et Hersendis , laudaverunt . Hoc laudavit Adam de Flai de cujus casamento Osmundus partem suam tenebat . Guido , frater meus , laudavit et Aanor , uxor mea . Ut autem hoc in posterum ratum habeatur , litterarum mearum annotatione et sigilli mei impressione presentem paginam confirmavi . Si quis vero de donatione mea monachos Pontiniacenses inquietaret vel calumniam faceret , eos in pace mitterem et donum meum illis in perpetuum vendicarem . Hujus rei testes sunt : Johannes vicecomes Lagniaci , Guillelmus de Chéu , Richardus Venator , Johannes Bossellus , Odo de Monte Ruillionis , Symon de Siliniaco , Stephanus Godardus , prepositus Lagniaci ; Johannes Brisebarrus ; Gaufridus clericus qui hanc cartam composuit . Actum est hoc Lagniaci , anno ab Incarnatione Domini MO CO LXO vno ; anno illo perrexit comes in Jerusalem .
De pratis que Bernardus , presbiter de Venussa , donavit ecclesie Pontiniacensi ( ° ) . Ego Gaufridus , Dei permissione humilis abbas Sancti Petri Autisiodorensis , ad omnium communiter noticiam per presentem cartulam transmitto quod Bernardus , quondam presbiter de Venussa , prata sua donavit ecclesie Pontiniacensi , tali conditione interposita ut ab eadem ecclesia , singulis annis , quoad ipse viveret , carratam unam feni acciperet ; ipso vero mortuo , domus eadem libera ab illius feni solutione permaneret . Quod ut ratum semper et inconcussum teneatur , sigilli nostri impressione firmavimus .
Carta de concessione Josberti de Marleigni ( 6 ) . Ego Manasses , Dei gratia Lingonensis episcopus , notum facio omnibus quod Josbertus de Marleigni recognovit in presentia mea se aliquanto tempore , forte minus juste , fatigasse domum Pontiniaci et querelis pulsasse , per se et per homines suos , super quibusdam terris que sunt apud Fulcherias et apud Monteigni et in territorio Fortis Terre et apud Poncheium et in quibusdam pratis que sunt sub Chableies . Et tandem res ad hoc deducta est inter ipsum Josbertum et predictam domum quod de omni querimonia ad bonam pacem hoc modo accesserunt . Concessit predictus Josbertus in presentia mea aecclesie Pontiniaci quicquid adversus eam reclamabat vel in predictis locis vel forte alibi ; et quicquid de re aliqua que ad ejus spectabat , usque ad istum diem possidebat , sine contradictione ei in perpetuum absolute remisit . Laudant etiam hoc et concedunt uxor sua Hermengardis et filius ejus Guido et fratres ejus Milo et Burus . Ex parte Josberti super hac compositione et uxoris ejus Hermengardis et filii sui Guidonis et fratrum ejus , Milonis et Buri , testes sunt hii : Robertus presbiter de Marleigni , Petrus Osmundus , Hudrez de Castellione , Bovo de Marleigni , Thebaldus Porete , Herbertus filius Bauduini . Et propter hoc ipsum accepit de beneficio ecclesie hac vice xcem libras proviniensium , preter prioris temporis obsequia . Actum anno ab Incarnatione Domini M ° CO LXXXO VIIO .
De concordia facta inter Herbertum de Marlagni et domum Pontiniacensem ( Ø ) . $ Ego Dominicus , decanus Tornodori , notum facio omnibus quod de querela que versabatur inter domum Pontiniacensem et Herbertum de Marlaigni de Forti Terra , in nostra presentia , ita terminata quod domus Pontiniacensis jure et judicio inde in pace remansit . Hujus rei testes sunt isti qui eidem cause juste terminate interfuerunt : Guido canonicus de Sancto Cosma , Oelerius sacerdos , Robertus et Michael , presbiteri , Matheus major de Chableiis , Stephanus Godardus , Harembertus cantor . Actum est hoc Chableiis , in domo predicti Oelerii .
Carta Mathildis , comitissa Nivernensis , de nemore juxta Autisiodorum ( a ) . Ego M [ athildis ] , comitissa Nivernensis , notum facio omnibus ad quoslit- tere presentes devenerint , quod domus Pontiniaci habet et possidet in nemore juxta Autisiodorum , quod dicitur Barrum , XL arpenta nemoris , quorum xx ego M [ athildis ] comitissa , pro remedio anime bone memorie comitis Guidonis , prefate donavi domui , sicut idem comes adhuc vivens disposuit et precepit ; reliqua vero xx arpenta , pro remedio anime Guillelmi , filii mei , ego comitissa dedi et concessi domui supradicte .
De concordia facta inter Willelmum , filium Johannis de Laegni , et monachos Pontiniacenses ( " ) . Ego H [ ugo ] , Dei gratia Autisiodorensis ecclesiae episcopus , notum facio omnibus communiter et nostri et futuri temporis ad quorum noticiam presentes littere pervenerint , quod Willelmus , filius Johannis de Laegni , nostram presentiam adiit ibique recognovit se injuste fratribus Pontiniacensibus retro temporibus fuisse molestum . Laudavit itaque in nostra audientia et acquitavit predictis fratribus quicquid pater suus et mater , quacunque ratione , usque ad illud tempus domui Pontiniaci contulerant . Sed et propria manu fide data michi firmavit se ulterius nunquam querelam aliquam suscitaturum prefate domui de re aliqua cujus tenens et saisiata fuisset usque ad id temporis sive de patrimonio suo sive aliunde . Nos ergo , rogante predicto Willelmo , rem superius digestam testimonio nostro roboramus et hoc scriptum proprii sigilli impressione munimus , astante nobis tunc Daimberto , archidiacono nostro , et alii non paucis , anno ab Incarnatione Domini MO CO LXXXO quarto et nostri episcopatus anno secundo .
De concessione Manasse , comitis Barri ( b ) . Ego Manasses comes Barri concedo , laudo et presenti scripto confirmo aeclesiae Sancte Marie Pontiniacensi libere et quiete jure perpetuo possidendum quicquid ubicunque eadem ecclesia de dominio et de casamentis meis tenebat et habebat ipso die quo concessio ista facta est . Si vero contigerit ut ad feodum quod tenet Sevinus de Sancto Florentino , me vertam , Pontiniacensis ecclesia duodecim libras de censu quas debet Sevino , mihi reddet , quandiu adversus eundem Sevinum et heredes ejus vel alios quoslibet ; si quis in eodem feodo quippiam reclamaverit , garentiam portabo . Hoc totum laudavit similiter et concessit Theobaldus , frater meus . Inde testes sunt : donnus Jolduinus , abbas de Fonte Johannis ; Gauterius , tunc prior Pontiniacensis ; Stephanus , grangiarius , et Salo , monachi Pontiniacenses ; Milo , clericus meus ; Manasses de Villa Mauri ; Josbertus Mabile ; Ansellus de Marlenniaco ; Milo de Boalliaco ; Evrardus de Villa Mauri ; et Petrus Vitalis de Chanlot . Actum anno ab Incarnatione Domini millesimo centesimo sexagesimo octavo .
Carta quatuor librarum comitis Joviniacensis ( " ) . Notum sit presentibus et futuris quod ego Guillelmus comes Joviniaci dedi Deo et beate Marie et monachis Pontiniacensibus supplici devotione divinitati famulantibus , in elemosinam pro salute anime mee , quatuor libras pruviniensis monete annuatim reddendas de pedagio meo Joviniaci . Ordinavi autem ut de predicta elemosina mea xx solidi deputentur ad lampadem altaris majoris , reliqui vero LX in fratrum cedant procurationem in die anniversaria obitus mei . Hanc autem donationem meam auctoritate Senonensis archiepiscopi Guidonis roborandam constitui ut , si ego , quod absit , vel alius quilibet ei obviare voluerit , censura ecclesiastica coherceatur . Et ut hoc factum firmam in posterum memoriam et inviolabile robur obtineat , sigilli mei impressione illud corroboravi . Actum est hoc anno ab Incarnatione Domini MO c ° LXXXO nono , presentibus et astantibus : Gauterio Farsi , Herberto de Fossato , Guiberto Berri , Hugone filio Hugonis prepositi , Guillelmo Burgaut , Stephano Bucheri .
De prato et terra quam dedit nobis Isnardus , vicecomes Joviniaci ( ° ) . . In nomine sancte et individue Trinitatis . Ego Hugo , Dei gratia Senonensis archiepiscopus , notum fieri volo presentibus et futuris quod Isnardus vicecomes Joviniaci et Bovo et Guilduinus clericus , fratres ejus , concesserunt ecclesiae Pontiniacensi et fratribus ibidem Deo servientibus quoddam pratum et terram inter Crientun et Ermenzun sitam , contiguam terrae Seguini de Sancto Florentino , que de jure eorum fuerant , libere et quiete in perpetuum possidenda . Et hoc ipsum predicti fratres , videlicet Isnardus et Bovo , in fide sua spoponderunt se tenere et , ibicumque necesse esset , jure garantire . Insuper et Symon Fornarius cum sepedicto Isnardo manu tenendum suscepit . Actum anno Incarnationis dominicae MO CO LO vii ° . Hujus rei testes sunt : Symon thesaurarius Senonensis , Matheus precentor , Rainerus Brainensis , Milo de Chanloth ; Giraudus et Odo , fratres ejus , Boso de Chanloth et alii quamplures .
Quod Johannes de Vennossa et Roscelinus , sororius ejus , laudaverunt donum Milonis Collum gelatum ( b ) . In nomine sancte et individue Trinitatis . Ego Hugo , Dei gratia Autisiodorensis episcopus , notum fieri omnibus hominibus , tam his qui presentibus temporibus existunt quam illis qui perinde futuri sunt , quod Johannes de Vennossa et Roscelinus , sororius ejus , laudaverunt in presentia nostra donum quod Milo Collum gelatum fecerat ecclesiae Sanctae Mariae Pontiniacensi , sicut donaverat illud memoratae ecclesiae in manu domini Hugonis , Senonensis archiepiscopi , videlicet xviii denarios censuales de oschia de Summentriaco et quicquid habebat , tam in censu quam in terris , apud Germeniacum ; censum quoque de prato Hugonis Regis et de prato pontis de Naiseles ; et censum quem habebat in insula Ducheii ; et quicquid habebat a valle sub capella de Ducheio versus Creciacum ; et quicquid habebat in boscis de Otta , de feodo Herberti Crassi . Hujus laudationis testes sunt : donnus Guichardus abbas Pontiniacensis , et donnus Stephanus Regniacensis abbas , Hugo quondam cantor Aurelianensis , Garinus , monachus noster , Galterus de Miseran , Guiardus de Silliniaco , Galterius Bozacredus et Petrus , clericus noster . Actum anno dominicae Incarnationis MO CO LO 1 ° .
In nomine sancte et individue Trinitatis . Ego Hugo , Dei gratia Senonensis archiepiscopus , notum fieri volo tam presentibus quam futuris quod Isnardus , vicecomes Joviniaci , laudat et concedit Deo et Beate Marie Pontiniaci et fratribus ejusdem loci in perpetuum quicquid ecclesia Pontiniacensis tenet hodie de domenio vel de casamentis ipsius , ubicumque illud sit . Laudat insuper et concedit fratribus memoratis quicquid de casamentis ipsius , terris et possessionibus Calliaci et Burs et Creceii contiguis nunc possident et quicquid deinceps adquisierint . Preterea compositionem factam inter eos et Petrum , filium Nonne de Villa Mauri , et Gaufridum , sororium ejus , et quicquid aliquando de possessionibus ad eosdem pertinentibus adquirere potuerunt , laudat nichilominus et concedit . Hec omnia laudant et concedunt ejus uxor , Emerilla , et fllii ejus , scilicet Julduinus , Isnardus , Rainaudus , Guido , Vicina . Hujus rei testes sunt : Hugo , archidiaconus noster ; Guillelmus prepositus , Fromundus capellanus , Odo de Castellione , Milo Boissum , Rainaudus Julduinus , Rainaudus de Malli , Fromundus Quarterius , Aamerius Dives . Et , ut hoc ratum et firmum sit , sigilli nostri auctoritate corroborari fecimus . Actum est Autisiodori , anno ab Incarnatione Domini MO c ° LXO Vlo , pontificatus autem nostri vicesimo quinto .
De commutatione terrae inter Crientun et Ermenzuun ( ° ) . In nomine Domini . Omnibus notum volo fieri ego Guichardus , abbas Pontiniacensis , quod illa terra quam Sewinus de Sancto Florentino changavit cum Pontiniacensibus monachis , quae partitur cum Isnardo vicecomite , est inter Crientum et Ermenzun et tenet , de una parte , ad territorium de Creceio et , de alia parte , ad territorium archiepiscopi de Brienno ( b ) ; et si monachi Pontiniacenses Seguino jura non acquiebunt illud chambium quod ei dederunt , Sevinus capiet a parte archiepiscopi et monachi capient a parte territorii sui .
Quod Awalo de Silliniaco concessit nobis quicquid de dominio et casamentis ejus habemus ( ° ) . Ego Hugo , Dei gratia Senonensis archiepiscopus , notum omnibus esse volo et presentibus et futuris quod Augalo ( 4 ) de Silliniaco , pro pace et dilectione quam habere volebat erga Pontiniacensem ecclesiam in remissione peccatorum suorum ac pro anima patris sui , laudavit eidem ecclesie Pontiniacensi et concessit quicquid ipsa ecclesia in presentiarum possidet de dominio ejus atque casamentis . Laudaverunt hoc pariter Eludia uxor ejus et Agnes soror ejus . Actum est hoc anno ab Incarnatione Domini M ° CO LX ° vno , pontiflcatus vero nostri XXO vi ° , Guarino in eadem ecclesia existente abbate . Inde testes sunt : Salo de Boolli , monacus ( c ) ejusdem ecclesie , et Gerinus conversus , Guillelmus de Pruneto , Ansellus deMerliniaco , Milo de Boolli , Guiardus de Laagni , Guillelmus filius Salonis . Ut autem hoc ratum esset et firmum , presenti scripto et sigilli nostri auctoritate fecimus roborari . Datum per manum Fromundi , capellani et notarii nostri .
De commutatione terrarum inter monachos et Salonem de Bodoliaco ( d ) . In nomine sancte et individue Trinitatis . Ego Hugo , Autissiodorensis episcopus , notum fieri volo tam presentibus quam futuris quod monachi Pontiniacenses et Salo filius Garmundi de Bodoliaco , presentibus Manasse Trecensi archidiacono , Nicholao Adremari Monasterii monacho , Daimberto Silliniacensi , Ansello Merliniaci , Guiardo de Chaniaco , Rocelino de Manso , nostram adiere presentiam , rogantes quatinus quarumdam terrarum commutationes , quas inter se fecerant , scripto insererem idque sigilli nostri impressione munirem . Quorum peticioni annuentes , qualiter eadem commutatio facta sit infra subscripsimus et , ut in perpetuum rata permaneat , sigilli nostri impressione firmavimus . Ego Salo de Silliniaco in primis trado atque concedo Deo et Beatae Mariae Pontiniacensi et fratribus ejusdem loci totam terram , nemus et planum que habeo in territorio Creciaci , a via que ducit a Sancto Florentino per pontem Avrole ad Bellam Calmam usque ad rectum cursum Hermentionis , jure perpetuo possidenda ; census autem et costumas cum meis propriis pratis excipio . In secundo loco nos monachi Pontiniacenses , Guido scilicet , Gauterius cellararius atque Gauterius cognomento Bozsacrez , jussu donni Vichardi abbatis , pro suprascriptae terrae commutatione tradimus tibi Salo ( a ) atque concedimus quicquid habemus in presenti ab Ermentione usque ad Britoneriam ; et ipsam Britoneriam , nemus et planum ad integrum ; et quicquid habemus apud Altam Ripam et Silliniacum , ex parte Gauterii filii Bertranni ; et partem noeriae quae fuit Gauterii Bozsacré ; et prata de Insulis absque bosco . Concedimus quoque prata de subtus Roboretum , quae Gauterius et pater ejus Bertrannus hereditariae tenuerunt ; et totum alodium quod in territorio Roboreti predictus Bertrannus et Gauterius Bozsacrez similiter tenuerunt . Si quid autem de supradictis commutatis inter nos alicui nostrum ab aliquo calumniatum fuerit , ille qui tradidit et concessit , per jus ei cui concessum est acquietabit , aut si facere non potuerit , ad dictum Daimberti Silliniacensis $ , Guillelmi de Merliniaco , Guiardi clerici , competenti cambio terrae vel redditus restaurabit ; si vero restaurare noluerit , ad illud quod tradidit , de quanto dampnum patietur accepti , se vertet . Hec commutatio facta est anno ab Incarnatione Domini M ° c ° xxx ° VIIIIO , Innocentio IIO papa , Ludovico Francorum rege et Aquitanorum duce . Ego Salo laudavi et Amelina uxor mea ; laudavit etiam donnus Avalo et Agnes uxor ejus . Hujus rei testes sunt : Daimbertus , Bochardus , Stephanus , Ansellus de Merliniaco et Iterius frater ejus , Guiardus clericus , Stephanus de Sancto Florentino .
De confirmatione querelarum que habentur inter domum Pontiniacensem et Milonem de Boolli ( » ) . GUIDO , DEI GRATIA Senonensis archiepiscopus , omnibus Christi fidelibus ad quos littere iste pervenerint , in Domino salutem . Notum fieri volumus tam futuris quam presentibus quod querele que fuerunt vel esse potuerunt inter domum Pontiniacensem et Milonem de Boolli usque ad diem qua hoc scriptum factum est , hoc modo terminate sunt et concorditer finite . In finagio de Boolli , ultra Armanceon , monachi nichil habebant tunc nec de cetero acquirere poterunt sine laude et concessione Milonis vel heredis ejus . In territorio vero de Creci , sicut fluvius currit , predictus Milo solas suas censas habebat , que cense tunc erant ad x solidos . Idem etiam Milo concessit monachis per terram suam viam etiam ad vehicula , salvo damno a vehiculis facto , sine omni recto alicui faciendo . Item concessum est quod peccora ex utraque parte fluminis transire et pascere possint sine occasione , salvo damno si forte fecerint . Item concessum est ut aquam Armanceon , que nimis instabat grangie de Creci , converterent per terram de justicia Milonis , salvis censis suis , scilicet ne ex hoc minuerentur . Deinde statutum est de eo quod Milo et homines ejus inter fluvium conversum et grangiam habebant , quod monachi id acquirere poterunt per voluntatem eorum . Dedit quoque predictus Milo supra molendinum Frichambaldi unam mansionem monachis , sicut disterminata est per metas , ad opus piscatorum suorum . Hoclaudavit Willelmus frater Milonis et uxor ejus Agnes et Lora filia ejus et filii ejus , Jofredus , Iterius , Anselinus . Ut autem hoc ratum permaneat et firmum , presenti scripto fecimus annotari et sigilli nostri impressione muniri . Actum apud Briennonem , mense augusto , infra octavas assumptionis beate Marie , anno incarnati Verbi millesimo centesimo LXXXO VIIIO . Data per manum magistri Petri , cancellarii nostri .
De eodem ( ° ) . Philippus , Dei gratia rex Francorum . Noverint universi presentes pariter et futuri quod M [ athildis ] , comitissa Nivernensis , in obitu W [ illelmi ] , filii sui , et comitis Guidonis , sicut idem Guido , dum viveret , preordinaverat , quadraginta arpentos nemoris contulit ecclesie Pontiniacensi ob remedium anime illius pueri et Guidonis , comitis Nivernensis . Quod ut ratum et firmum habeatur , presentem paginam sigilli nostri auctoritate et regii nominis karactere communimus . Actum apud Autisiodorum , anno ab Incarnatione Domini MO CO LXXX0 1 ° , regni nostri tercio , astantibus in palatio nostro quorum nomina supposita sunt et signa : S . comitis Teobaudi , dapiferi nostri . ? S . Guidonis buticularii . ?
Salo ( b ) decanus et totum capitulum Senonensis ecclesie omnibus ad quos littere iste pervenerint , salutem in Domino . Equitati consentit ut , que pia affectione ecclesiis conferuntur , perpetue firmitatis robur obtineant . Notum itaque fieri volumus tam futuris quam presentibus quod venerabilis pater noster Guido , Senonensis archiepiscopus , assensu nostro concessit et donavit ecclesie et fratribus de Pontiniaco decimam terrarum quas nunc possident in territorio Ebrole , libere et quiete in perpetuum possidendam . Ipsi vero constantipactionepromiserunt quod de cetero in potestate Ebrole nichil acquirent , sed his que nunc ibi possidere noscuntur , in posterum contenti erunt . Ut ergo hoc ratum meneat et inconvulsum , presentis scripti testimonio confirmavimus et sigilli nostri munimine fecimus roborari . Actum Senonis , in domo pontificali , anno incarnati Verbi MO CO LXXXO VIII0 , die tercia a festo omnium Sanctorum . Data per manum Gaufridi precentoris .
Carta domini Guidonis , Senonensis archiepiscopi , de decimis Creciaci ( a ) . Guido , Dei gratia Senonensis archiepiscopus , omnibus Christi fidelibus ad quos littere iste pervenerint , salutem eternam in Domino . Equitati consentit ut , que pia affectione ecclesiis conferuntur , perpetue firmitatis robur obtineant . Notum itaque fieri volumus tam futuris quam presentibus quod ecclesie et fratribus de Pontiniaco , assensu capituli nostri , concessimus in perpetuum et donavimus decimam terrarum quas nunc possident in territorio Ebrole , libere et quiete possidendam . Ipsi vero constanti pactione promiserunt quod de cetero in potestate Ebrole , nec de terris nec de pratis sive nemoribus aut vineis aut quibuslibet aliis possessionibus , quicquam acquirent , sed his que nunc ibi possidere noscuntur , in posterum contenti erunt . Ut ergo hoc ratum maneat et inconvulsum , presentis scripti testimonio confirmari fecimus et sigilli nostri munimine roborari . Actum Senonis , in domo pontificali , anno incarnati Verbi MO CO LXXXO VIIIO , die tercia a festo omnium Sanctorum . Data per manum magistri Petri , cancellarii nostri .
De aqua Asmancie quam Henricus , comes Trecensis , et Milo de Erviaco dederunt ecclesie Pontiniaci ( a ) . Ego Henricus , Trecensium comes palatinus , universis presentibus et futuris notum facio quod Milo de Erviaco medietatem aque de Asmancia , que scilicet aqua est sub Villeriis , quam de me tenebat , ecclesie Pontiniaci assensu meo donavit in perpetuam elemosinam ; et proinde de caritate ecclesie xx libras habuit . Ego quoque alteram medietatem ejusdem aque prefate ecclesie similiter in elemosinam dimisi . Hanc siquidem prefati Milonis donationem laudaverunt Agnes uxor ejus et Milo et Guillelmus , filii ejus , sicut idem Milo in presentia mea recognovit , ego quoque predictam elemosinam , meam scilicet et ipsius Milonis , ipso rogante , manucepi et litteris annotatam sigilli mei impressione firmavi . Testibus Stephano de Perrepertuis , Milone de Sancto Fidolo , Drogone de Pruvino , Guillelmo marecallo , Tecelino de Clairi , Hugone de Purreio et Ertaudo camerario . Actum est hoc Trecis , anno incarnati Verbi MO CO LXXO IIIO . Data per manum Guillelmi cancellarii . NOTA Guillelmi .
De pratis que vendidit Amalricus , miles de Chanlot , monachis Pontiniacensibus ( 4 ) . Notum sit omnibus hominibus presentibus et futuris quod Amalricus , miles de Chanlot , vendidit et concessit in elemosinam monachis Pontiniacensibus de pratis suis que sunt inter fossata , usque ad vu arpenta . Hoc laudavit Amicia uxor ejus et Odo filius ejus et Odo frater ejus . Ipse vero Amalricus hoc factum se promisit garantire jure ubicumque monachis necesse esset . Vir autem nobilis , Theobaldus de Barro , dominus de Chanlot , hoc factum laudavit et litteris sigilli sui impressione munitis confirmavit . Huic rei interfuerunt : Guillelmus prepositus , Guiardus prepositus , Petrus Pinguis , Petrus de Puntiun .
De commutatione terrae inter nos et canonicos Senonenses ( ° ) . IN NOMINE SANCTAE ET INDIVIDUAE TRINITATIS . Notum sit omnibus tam futuris quam presentibus quod nos canonici Sancti Stephani Senonensis terram nostram quae in territorio Creciaci erat , commutavimus pro duabus peciis terrae quas monachi Pontiniacenses prope Avirolam ( b ) habebant . Hoc autem factum est , sicut diviserunt et mensuraverunt , ex parte nostra , Boso decanus , Symon nepos ejus et Joscelinus frater ipsius , Aimbertus major , Isembardus de Bunione et Herbertus frater ejus , Baudri de Rivellone ; ex parte vero monachorum , Rainaudus , Guido de Siliniaco , Gauterius Buzsacrez . Quam commutationem ego Stephanus , Senonensis aecclesiae prepositus , Manasses archidiaconus , Symon thesaurarius , Symon cellerarius totusque ejusdem aecclesiae conventus laudavimus et sigilli nostri impressione , ut in perpetuum ratum maneat , confirmamus . Si quis calumniam pro hac commutatione intulerat monachis , nos adquietabimus , similiter et monachi nobis adquietabunt . Actum Senonis , anno ab Incarnatione Domini MO c ° XLO VIo , Ludovico rege Francorum et duce Aquitanorum regnante .